It-tielet strixxiklu tal-Gawgaw u l-Imlejka mar n- No Bling nhar is-Sibt li għadda. Mal-mużika Hip Hop ħareġ ir-rittmu u r-rima ta' stampi u versi flimkien. Fid-dawl baxx tal-Buskett Road House xegħlu l-kuntrasti tad-disinn iswed u abjad u l-istrixxiklu rrakkonta … mhux l-istejjer tal-Luċija mill-bandli….imma l-ġrajja ta' Bufies…mnejn ma jiġux nies. Il-ħemda tal-Buskett taħt is-seħer tal-Palazz Verdala, tħalltu mad-daqq tan-No Bling…wirja tassew tajba. Hiphopers kullimkien bħall- mibdulin fid-dar tal-kampanja fejn kien żar il-Gawgaw fi strxx.Nru 2. Tfajliet tal-ġmiel… kielu u xorbu….u żifnu. U mir-rokna mwarrba ta' ħdejn il-bar, il-Gawgaw issokta bil-vjaġġ tiegħu. Grazzi mill-qalb lil tan- NO BLING tal-opportunità li tawna biex inbiegħu l-istrixxikli tagħna. L-atmosfera kienet tal-ġenn u spettaklu bomba. Hemm iltqajna ma' qarrejja ġodda li nittamaw li jkomplu jsegwuna.